Blankgorĝa arbalciono

La **Blankgorĝa arbalciono**, *Halcyon smyrnensis*, konata ankaŭ kiel **Blankbrusta arbalciono** aŭ **Smirna arbalciono**, estas arbalciono, tio estas birdo de la grupo de Alcededoj, kiu enhavas ankaŭ la alcionon, kukabaraojn kaj aliajn arbalcionojn.

Tiu ĉi specio estas amplekse distribuita en suda Azio el Turkio oriente al Filipinoj. Tiu arbalciono estas esence loĝanto en multe de sia teritorio, krom sezonaj movoj.

[eta|maldekstra|Ĉe [Hodal en  Faridabad, distrikto de Harjano, Barato.]]
[eta|maldekstra|Ĉe [Kolkato, Okcidenta Bengalo, Barato. ]]

La unua nomo estas preferinda, ĉar la geografia nomo estas tro mallarĝa por tiu disvastigita birdo, kaj la orienta raso ne havas blankan bruston.

Temas pri granda arbalciono, 28&nbsp;cm longa. La plenkreskulo havas **brilbluajn dorson, flugilojn kaj voston**. La **kapo, ŝultroj, flankoj kaj malalta ventro estas brunaj** kaj la gorĝo kaj brusto estas kontraste blankaj, de kie venas la du nomojn. Estas kvar rasoj diferencaj ĉefe en nuancoj de la plumaro, sed *H. s. gularis* de Filipinoj havas blankajn nur la kolon kaj gorĝon. La flugo de la **Blankgorĝa arbalciono** estas rapida kaj rekta, kun bruo de la mallongaj kaj rondoformaj flugiloj. La granda kaj fortika beko kaj kruroj estas brilruĝaj.

Dumfluge, estas videblaj grandaj blankaj makuloj en la blunigraj flugiloj. Ambaŭ seksoj estas similaj, sed junuloj estas pli senkolora versio de plenkreskulo. La voĉo de tiu bruema arbalciono estas ridema *ĉeik-eik-eik-eik-eik*.

La **Blankgorĝa arbalciono** estas komuna specio de vario de habitatoj kun kelkaj arboj, kaj ties teritorio ampleksiĝas. Ĝi ripozas videblege sur kabloj aŭ aliaj nekaŝitaj ripozejoj en ties  teritorio, kaj estas ofta vidaĵo en suda Azio. Tiu specio ĉefe ĉasas grandajn insektojn, rodulojn, serpentojn, fiŝojn kaj ranojn. Oni kredas, ke ili manĝas ankaŭ migrantajn paserinajn birdojn kiel filoskopojn kiam la oportuno aperas.

La **Blankgorĝa arbalciono** havas rimarkindan montroceremonion en kiu la flugiloj malfermiĝas por montri la blankajn makulojn. La nesto estas 50&nbsp;cm longa tunelo en tera riverbordo. La ino demetas unufoje po 4-7 rondoformajn blankajn ovojn.

## Referencoj 
*  Ne minacata
* *Kingfishers, Bee-eaters and Rollers* de Fry, Fry kaj Harris, ISBN 0-7136-8028-8

## Bildaro 

Dosiero:White-throated Kingfisher I IMG 9166.jpg|Ĉe Hodal en Faridabad, distrikto de Harjano, Barato.
Dosiero:White-throated Kingfisher- Difficulty in managing a bigger prey I098.jpg|Malfacilaĵoj ĉe preno de granda predo ĉe Hodal en Faridabad, distrikto de Harjano, Barato.
Dosiero:White throated Kingfisher I2-Haryana IMG 9022.jpg‎ Ĉe Hodal e Faridabad, distrikto de Harjano, Barato.
Dosiero:White throated Kingfisher- Preening at Kolkata I IMG 9069.jpg|Tualeto en Kolkato, Okcidenta Bengalo, Barato.
Dosiero:White throated Kingfisher at Bharatpur I IMG 8545.jpg|Ĉe Bharatpur, Raĝasthano, Barato.
Dosiero:White throated Kingfisher3 ashayh.JPG|Blankgorĝa arbalciono en Pune 2.
Dosiero:White Throated Kingfisher In Penang.jpg|Blankgorĝa arbalciono ripozas sur branĉo en la Universitato Sains, Penang, Malajzio.

## Eksteraj ligiloj 
* Bildoj de Blankgorĝa arbalciono
* Blankgorĝa arbalciono kun eta rano
* Filmoj de Blankgorĝa arbalciono ĉe Interreta Birdokolekto

Kategorio:Alcededoj
Kategorio:Birdoj de Azio